
CONVENI DE COL·LABORACIÓ ENTRE L’AJUNTAMENT DE SANTA COLOMA DE GRAMENET I LA COLLA DE GEGANTS I CAPGROSSOS DE SANTA COLOMA DE GRAMENET PER AL DESENVOLUPAMENT DEL PROJECTE “XXXV CIUTAT GEGANTERA” DURANT L’ANY 2023


A Santa Coloma de Gramenet, a la data de la darrera signatura

R E U N I D E S


D’una part, la senyora Petra Jiménez González, tinenta d’alcaldessa en funcions de l’Àrea de Participació Ciutadana i Cultura de l'Ajuntament de Santa Coloma de Gramenet, assistida per la secretària general accidental de l’Ajuntament, la senyora Núria Bartrolí Forn.

I de l’altra part, el senyor Aitor Muñiz Coronado, amb DNI 54038613K, actuant com a president de l’entitat Colla de Gegants i Capgrossos de Santa Coloma de Gramenet, amb NIF núm. G60133030, domiciliada al carrer Mas Fonollar 1-3, d’aquesta ciutat.

Ambdues parts reconeixen mútuament capacitat legal per signar aquest Conveni, i a tal efecte.

M A N I F E S T E N


Primer.- Que l’Ajuntament de Santa Coloma de Gramenet, per a la gestió dels seus interessos i en l’àmbit de les seves competències, té atribuïda, per la Llei 7/85 de 2 d’abril, reguladora de les bases de règim local, entre d’altres, la competència pròpia en la promoció de les activitats culturals. Per tant, un dels seus eixos d’actuació, és el de donar suport a entitats culturals que dediquen el seu temps de lleure a mantenir tradicions i valors que porten implícits.

Segon.- Que, atesa la Llei 38/2003 de 17 de novembre, General de Subvencions, a l’article 22.2.c que contempla la concessió de forma directa d’ajuts, d’entre altres, “en què s’acreditin raons d’interès públic, social (...) que dificultin la seva convocatòria pública”. 

Tercer.-  Que d’acord amb l’article 240 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya, els ens locals poden atorgar ajuts de contingut econòmic o d’una altra naturalesa a favor d’entitats públiques o privades i de particulars que realitzin activitats que complementin o supleixin les competències locals..

Quart.- Que l’Ajuntament de Santa Coloma de Gramenet en la seva Ordenança General de Subvencions, en la disposició 1ª. B. Títol 1, contempla que el lliurament ha d’estar subjecte al compliment d’un determinat objectiu i a la realització d’una activitat i, també, a la disposició 6a. recull “les subvencions es concediran mitjançant concurrència competitiva o mitjançant concessió directa”, considerant aquesta concessió directa, amb caràcter excepcional.

Cinquè.- Que l’Ajuntament de Santa Coloma de Gramenet considera d’interès general continuar promovent la participació de les entitats culturals i socials a la ciutat, col·laborant amb elles i donant-les suport per tal de garantir l’execució de les diverses activitats que uneixin i serveixin de vincle per a la participació ciutadana en general.


Sisè.- Que la Colla de Gegants i Capgrossos de Santa Coloma de Gramenet està present a Santa Coloma de Gramenet des de fa més de 40 anys i que, des d’aleshores, està desenvolupant de manera molt destacada diferents activitats d’acció social i cultural  al municipi.

Setè.- Que l’esdeveniment “Ciutat Gegantera”, impulsat per l'Agrupació de Colles de Geganters de Catalunya, se celebra des del 1985 i implica convertir-se en la capitalitat d’aquesta branca de la cultura popular catalana, mitjançant la realització de nombroses activitats de l'àmbit, entre les quals hi ha una multitudinària trobada de colles.

Vuitè.- Que, en el decurs de la sessió ordinària del ple municipal de gener de l’any 2022, es va explicitar el suport de la corporació municipal a la candidatura de la Colla de Gegants i Capgrossos de Santa Coloma de Gramenet a acollir l’edició de l’esdeveniment corresponent a l’any 2023.

Novè.- Que dita candidatura va ser aprovada a l'assemblea general ordinària de l'Agrupació de Colles de Geganters de Catalunya (ACGC), celebrada el 9 de març de 2022 a Tortosa, Tarragona.

Desè.- Que la sol·licitud presentada per la Colla de Gegants i Capgrossos de Santa Coloma de Gramenet perquè Santa Coloma optés a esdevenir Ciutat Gegantera l’any 2023, tenia com a objectius principals promocionar la cultura tradicional, aportar cohesió a la ciutadania, donar valor a la ciutat com a referent geganter i convertir-la en reclam que reportés beneficis tant econòmics com en termes de projecció.

Onzè.- Que la Colla de Gegants i Capgrossos i l’Ajuntament de Santa Coloma de Gramenet coincideixen en valorar com a indispensable la col·laboració de l’Ajuntament, així com d’altres administracions públiques, per a la correcta realització dels actes que se celebrin en el marc de la “Ciutat Gegantera 2023”. 

Dotzè.- Que és voluntat de l’Ajuntament continuar oferint a la ciutadania aquells actes socials i culturals, d’interès públic i general, ja arrelats a la nostra ciutat i potenciar els esdeveniments emblemàtics, tradicionals i d’interès públic, com és el cas de la celebració dels actes culturals vinculats a la desfilada dels gegants i capgrossos de la ciutat en el marc dels actes de la Ciutat Gegantera 2023.

Tretzè- Que el cost total del projecte de referència, pel període comprès entre la presa de possessió  l’any 2023 i el relleu l’any 2024 és de 105.046,03€, IVA inclòs.


Per tot això, ambdues parts, posades de mutu i comú acord, i vist que es reconeixen plena capacitat per a aquest acte, subscriuen aquest conveni, amb les següents:

C L À U S U L E S

PRIMERA: Objecte del conveni

L’Ajuntament de Santa Coloma de Gramenet, ens propietari dels gegants vells, el Silvestre i la Coloma, col·laborarà amb l’entitat Colla de Gegants i Capgrossos de Santa Coloma de Gramenet, amb una subvenció en espècies i de caràcter extraordinari perquè l’Entitat pugui cobrir les despeses derivades de la organització i planificació dels actes programats en el marc de la celebració de la “Ciutat Gegantera 2023”.

Així mateix, aquest conveni té per objecte articular una subvenció en espècie de l’Ajuntament destinada a finançar el programa d’activitats que La Colla de Gegants i Capgrossos de Santa Coloma de Gramenet es compromet a desenvolupar en aquest conveni.


SEGONA: Acceptació de la subvenció i requisits de l’Entitat beneficiària 

La Colla de Gegants i Capgrossos de Santa Coloma de Gramenet accepta la subvenció de l’Ajuntament de Santa Coloma de Gramenet que es canalitza a través d’aquest conveni, així com les condicions per a la seva formalització, execució i justificació. Igualment, l’Entitat declara sota la seva responsabilitat que reuneix els requisits per ser beneficiària previstos en l’article 13 de la Llei 38/2003, de 18 de novembre, General de Subvencions, i en la disposició general 12a de l’Ordenança General de Subvencions de l’Ajuntament de Santa Coloma de Gramenet. 


TERCERA: Cost del programa d’activitats

El cost global del programa d’activitats emmarcades dins el projecte de “XXXV Ciutat Gegantera 2023” i que són objecte d’aquest conveni, es valora en 105.046,03 €, IVA inclòs, dels quals l’Ajuntament de Santa Coloma de Gramenet aportarà en espècies a la Colla de Gegants i Capgrossos de Santa Coloma de Gramenet  la quantitat de 87.000,00 € IVA inclòs, durant l’any 2023. 

La resta de l’import fins el 100% del cost, (18.046,03 €), es pagarà amb càrrec al pressupost de l’any 2024, prèvia presentació i validació de les factures per part de les empreses prestadores dels serveis, un cop finalitzades les activitats previstes.

L’esmentat cost, ha d’anar destinat a sufragar les despeses de les actuacions previstes durant els actes de la Presa de Possessió, altres actes que es realitzaran durant l’any de mandat tant a la nostra ciutat com fora d’ella, així com despeses derivades de publicitat, marxandatge projecte educatiu, àpats i allotjaments i altres despeses de gestió de la entitat. 


QUARTA: Obligacions de l’Ajuntament de Santa Coloma de Gramenet

1. Autoritzar l’ús dels espais de la via pública i els equipaments municipals necessaris per al correcte desenvolupament de les activitats objecte del present acord. 
2. Garantir la presència de la Policia Local, la qual durà a terme tasques de control, destinades a conciliar la celebració dels esdeveniments amb la facilitació del trànsit rodat.

3. Donar difusió als actes en els quals es facin desfilar les figures dels gegants a la ciutat en tots els actes que formaran part del Projecte objecte del present conveni, tant al butlletí ‘L’Ajuntament Informa’ com a les xarxes socials municipals, mencionant també el nom de la Colla de Gegants i Capgrossos de Santa Coloma de Gramenet.

4. Fer exempció, en atenció tant a l’interès públic manifest de les activitats descrites com de l’absència de lucre derivat d’aquestes, de la taxa de DOTZE EUROS (12,00.- €), corresponent a l’autorització d’ocupació de via pública potencialment aplicable, d’acord amb el que especifica l’ordenança fiscal núm. 14 reguladora de les ocupacions de la via pública, respecte a les activitats d’interès social, educatiu, cultural, benèfic, esportiu, i de promoció del comerç local i el sector de restauració del municipi.



5. Fer exempció, en atenció tant a l’interès públic manifest de les activitats descrites com de l’absència de lucre derivat d’aquestes, de la taxa de MIL CINC-CENTS DIVUIT EUROS (1.518,00.- €) corresponent a la llicència municipal per a espectacles públics o activitats recreatives de caràcter extraordinari, d’acord amb el que s’especifica a l’ordenança fiscal núm. 7, reguladora de la Taxa pels serveis de títols autoritzadors d'activitats i instal·lacions. 
6. Aportar una subvenció en espècies per import de 105.046,03 €, IVA inclòs.
7. Fer-se càrrec del pagament a les empreses proveïdores dels diferents serveis i subministraments necessaris per al correcte desenvolupament dels actes previstos.
8. Crear una Comissió de Seguiment d’aquest conveni, integrada per almenys dos representants de cadascuna de les parts, que estarà presidida per la tinenta d’alcaldessa de l’Àrea de Participació Ciutadana i Cultura, o la persona en qui delegui.

9. Respectar la confidencialitat de les dades o antecedents que estiguin relacionats amb l’objecte del conveni i de les quals hagi tingut coneixement en ocasió de la seva celebració, llevat dels supòsits derivats de l’acompliment per part de l’Ajuntament de les mesures de control i fiscalització previstes en la normativa vigent.

CINQUENA: Obligacions de la Colla de Gegants i Capgrossos de Santa Coloma de Gramenet

1. Ser responsable de la planificació i execució dels actes programats en el marc de la celebració de l’esdeveniment “XXXV Ciutat Gegantera 2023”.

2. Sol·licitar els permisos corresponents, i presentarà la documentació requerida per part dels àmbits de l’Ajuntament de Santa Coloma de Gramenet amb competència sobre les respectives matèries vinculades amb la celebració dels esdeveniments.

3. Fer-se càrrec de l’elecció i coordinació de les persones, grups artístics i elements participants, necessaris per a la celebració dels esdeveniments, amb excepció feta d’aquells identificats de manera explícita a aquest document com a aportació per part de l’Ajuntament de Santa Coloma de Gramenet. 

4. Complir de manera obligada amb els requeriments duts a terme pels àmbits corresponents de l’Ajuntament de Santa Coloma de Gramenet, molt especialment amb els de la Policia Local.

5. Disposar d’ una pòlissa d’assegurances de responsabilitat civil, incendis, danys i accidents, que cobreixi qualsevol incidència que pugui produir-se amb motiu de la celebració de l’esdeveniment, de la qual es farà responsable.
 
6. Mantenir i conservar els espais cedits en perfecte estat.

7. Incloure de forma clara a tots els materials de difusió impresos o digitals el nom de la ciutat de Santa Coloma de Gramenet, el logotip de l’Ajuntament de Santa Coloma de Gramenet i el de la Diputació de Barcelona.

8. Respectar la confidencialitat de les dades o antecedents que estiguin relacionats amb l’objecte del conveni i de les quals hagi tingut coneixement en ocasió de la seva celebració, llevat dels supòsits derivats de l’acompliment per part de l’Ajuntament de les mesures de control i fiscalització previstes en la normativa vigent. 





SISENA: Protecció de dades 

Les parts es comprometen a complir adequadament i en tot moment les disposicions contingudes al Reglament de Protecció de Dades (Reglament UE 2016/679), i la Llei Orgànica 3/2018 de Protecció de Dades Personals i Garantia dels Drets Digitals, així com en altres normes vigents o que en el futur es puguin promulgar sobre aquesta matèria.

SETENA: Subvenció: pagament i justificació

L’aportació econòmica de l’Ajuntament de Santa Coloma de Gramenet serà de 105.046,03 € IVA inclòs, i es realitzarà  amb càrrec a l'aplicació pressupostària 5210-33802-2269999, projecte comptable 2023/3/SUBES/5 (CONVENI EN ESPÈCIES AMB LA COLLA GEGANTS I CAPGROSSOS. CIUTAT GEGANTERA) com a subvenció en espècies.

Està consignada la quantitat de 87.000.00 € IVA inclòs, que correspon al del 82,82 % de l’import destinat a aquest conveni, per l’exercici 2023 i la resta de l’import, 18.046,03 €,IVA inclòs, es farà efectiu l’any 2024, 

El pagament es realitzarà un cop finalitzades les activitats incloses al programa, amb càrrec a la mateixa aplicació pressupostària i projecte comptable. Es farà efectiu a les empreses prestadores, prèvia presentació de les factures justificatives dels servies contractats mitjançant contracte menor un cop finalitzades les activitat incloses en el programa, 

Amb l’aportació prevista de l’Ajuntament es subvenciona el 100 % del cost total de l’activitat.

L’Ajuntament rebrà, a efectes de suport per a la celebració de l’esdeveniment, una subvenció de concessió directa per part de la Diputació de Barcelona, per import de 20.000 euros. 


VUITENA:  Difusió de la col·laboració institucional de l’Ajuntament 

La imatge corporativa de l’Ajuntament, estarà present de forma destacada en el conjunt de materials i elements de comunicació, publicitat o promoció que es realitzin vinculats a les activitats que realitza la Colla de Gegants i Capgrossos de Santa Coloma de Gramenet  en el marc del conveni. 

Tanmateix, també hi haurà d’estar inclosa la imatge corporativa de la Diputació de Barcelona.


NOVENA: Concurrència amb d’altres subvencions

L’entitat haurà de comunicar a l’Ajuntament si rep altres subvencions per la mateixa finalitat. En aquesta comunicació hauran de constar les aportacions econòmiques obtingudes, així com totes les condicions aplicables. En tot cas, l’import global de les subvencions no pot superar en concurrència amb altres ajuts, ingressos o recursos, el cost de l’activitat subvencionada.


DESENA: Vigilància i control del conveni

La vigilància i el control del conveni seran duts a terme per la Comissió de Seguiment d’aquest conveni, la qual estarà integrada per almenys dos representants de cadascuna de les parts, que estarà presidida per la tinenta d’alcaldessa responsable de Participació Ciutadana i Cultura o la persona en qui delegui. 

Seran funcions de la Comissió de Seguiment: 

a.	El seguiment de les accions acordades en aquest conveni. 
b.	L’avaluació de les diverses accions acordades en aquest conveni amb la presentació prèvia per part de la Colla de Gegants i Capgrossos de Santa Coloma de les memòries corresponents. 
c.	L’intercanvi d’informació. 
d.	Les propostes de revisió i/o modificació d’aquest conveni per a futurs exercicis. 
e.	La verificació del compliment de les obligacions per part de la Colla de Gegants i Capgrossos de Santa Coloma, les quals es descriuen en aquest conveni. 
f.	Revisar i fer tots els suggeriments oportuns de les activitats acordades en aquest conveni, per tal d’orientar la seva vinculació a la ciutat i als objectius del present conveni. 
g.	Revisar i donar el vistiplau a la memòria d’activitats dels actes de la celebració de la Ciutat Gegantera 2023 que la Colla de Gegants i Capgrossos de Santa Coloma haurà de presentar a l’Ajuntament en el termini en dates posteriors a la finalització de cadascuna de l’edició objecte d’aquest acord. 

S’haurà de reunir amb caràcter ordinari, com a mínim, dos dies, abans i després de l’inici de les activitats previstes. 


ONZENA: Règim jurídic i normativa d’aplicació

Aquest conveni de col·laboració té naturalesa jurídica administrativa, de manera que la seva interpretació i execució es regeixen per l’ordenament jurídic administratiu. En concret, li és d’aplicació tot allò que preveu el Capítol VI del Títol Preliminar de la Llei 40/2015, d’1 d’octubre, de règim jurídic del sector públic.
  
Mitjançant el present conveni s’atorga una subvenció en espècie pel procediment de concessió directa fixada en 105,046,03 € IVA inclòs previst en la disposició general 10.2) de l’Ordenança General de Subvencions de l’Ajuntament de Santa Coloma de Gramenet, i en l’article 22.2.c) de la Llei 38/2003, de 17 de novembre, General de Subvencions i disposició 10a 1.d) de l’Ordenança General de Subvencions, ja que s’acrediten raons d’interès públic, social, econòmic o humanitari

Tots aquells aspectes no previstos en aquest conveni ni en la referida Llei 40/2015, d’1 d’octubre, hauran d’ajustar-se a allò establert en l’Ordenança General de Subvencions de l’Ajuntament de Santa Coloma de Gramenet, en el Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s’aprova el Reglament de la Llei General de Subvencions, i en la resta de normativa d’aplicació.

DOTZENA: Òrgan competent per a la seva aprovació 

L’òrgan competent per la seva aprovació per part de l’Ajuntament és la Junta de Govern local, en virtut del Decret d’Alcaldia núm. 9325/2021, de 28 de setembre, de nomenament de tinències d’alcaldia, formació de la Junta de Govern Local i delegacions.

TRETZENA: Modificacions 

En funció del desenvolupament del conveni, i si ambdues parts ho estimen convenient, es podran incrementar o modificar els recíprocs nivells de col·laboració establerts inicialment en aquest conveni mitjançant la redacció de nous compromisos i obligacions. En aquest cas, aquests hauran de constar per escrit, mitjançant la incorporació d’addendes al conveni. 




CATORTZENA: Vigència

Que la vigència d’aquest conveni serà des de la seva signatura i fins al relleu per part de la Ciutat Gegantera 2024 (durant el mes de maig de 2024) sense perjudici que les activitats subvencionades puguin desenvolupar-se durant tot l’any natural.

El conveni no admet pròrrogues, ni tàcites ni expresses.

QUINZENA: Anul·lació o suspensió

L’anul·lació, modificació o suspensió parcial o total del conveni, sempre que siguin provocades per circumstàncies d’ordre major no imputables a la gestió o voluntat de les parts, no invalidaran la resta d’acords establerts en el conveni entre les parts. 

SETZENA: Extinció del conveni.

Aquest conveni s’extingeix per les causes següents: 

1. Per mutu acord de les parts.
2. Per transcurs del termini de vigència del Conveni. 
3. Per l’incompliment de les obligacions establertes en aquest conveni, a instància de la part complidora. La part complidora demanarà per escrit a l’altra part el compliment de l’obligació, en el termini màxim de quinze dies naturals. En cas d’incompliment reiterat, aquest conveni quedarà resolt, sense perjudici de l’exercici de les accions que legalment corresponguin.
4. Per decisió judicial declaratòria de la nul·litat del conveni.
5. Per les causes generals establertes en la normativa específica que resulti d’aplicació.
En tot cas, la resolució del conveni per qualsevol de les causes anteriors no eximeix les parts del compliment de les seves obligacions recíproques fins la data en què es faci efectiva la resolució

DISSETENA: Publicitat de retribucions

En compliment del que estableix l’article 15.2 de la Llei 19/2014, de 29 de desembre, de transparència, accés a la informació pública i bon govern, i atès que mitjançant aquest conveni es regula la concessió d’una subvenció o ajut públic superior als 10.000 euros, l’entitat beneficiària assumeix l’obligació de comunicar a l’òrgan concedent la informació relativa a les retribucions dels seus òrgans de direcció o administració a l’efecte de fer-les públiques. 

DIVUITENA: Jurisdicció en cas de qüestions litigioses

Els conflictes i dubtes que puguin sorgir sobre la interpretació, modificació, execució, resolució i efectes que puguin derivar-se d’aquest conveni es resoldran entre les parts a la Comissió de Seguiment, esgotant totes les formes possibles de conciliació per a arribar a un acord amistós extrajudicial. En el seu defecte seran competents per resoldre les qüestions litigioses que puguin sorgir de la interpretació i execució del present conveni els tribunals de la Jurisdicció contenciosa administrativa de la ciutat de Barcelona.


I en prova de conformitat, ambdues parts signen aquest conveni, en la data i lloc esmentats a l’encapçalament.

